《百字令 秋莲》
清代·熊琏

临流一望，数阑珊几朵，馀香犹冽。水国炎氛原不著，一种芳心冰雪。

冷处逾清，描来益澹，影伴苍葭月。帘垂池上，繁华依旧凄切。

试看落落疏疏，波光掩映，画舫笙歌歇。消受湖天风露净，越觉美人幽绝。

翠盖将欹，红衣半褪，柳岸残蝉咽。西亭秋早，梦回应自凉彻。

作者简介：熊琏，字商珍，号澹仙，又号茹雪山人，如皋人。有《澹仙诗钞》。